תקציב ‎ נגד ‎ השכירים‎ 

על ‎ רקע ‎ שחיקת ‎ שכר ‎ בעשור ‎ האחרון, ‎ אישרה ‎ הממשלה ‎ בשבוע ‎ שעבר‎ 
את ‎ תקציב ‎ המדינה ‎ לשנים ‎ 2010־2009 ‎ ואת ‎ "חוק ‎ ההסדרים".‎ 


הממשלה ‎ אישרה ‎ בשבוע ‎ שעבר ‎ את ‎ תקציב ‎ המדינה ‎ לשנים‎ 
2009-2010  ואת ‎ החוקים ‎ הנלווים ‎ במסגרת ‎ "חוק ‎ ההסדרים".‎ 
צריך ‎ לחכות ‎ ולראות, ‎ מה ‎ בדיוק ‎ ייכתב ‎ בתקציב ‎ ובחוק‎ 
ההסדרים, ‎ אך ‎ כבר ‎ עתה ‎ ניתן ‎ לסמן ‎ את ‎ מרכיבי ‎ המתקפה‎ 
הגדולה ‎ על ‎ זכויות ‎ השכירים, ‎ הכלולה ‎ בהם.‎ 

במסגרת ‎ הדיונים ‎ על ‎ התקציב, ‎ הסכים ‎ עופר ‎ עיני ‎ ל״עיסקת‎ 
חבילה" ‎ עם ‎ הממשלה ‎ והמעסיקים, ‎ ובכך ‎ נתנה ‎ הנהגת‎ 
ההסתדרות ‎ את ‎ הסכמתה ‎ למתקפה ‎ על ‎ שכר ‎ העובדים ‎ ועל‎ 
זכויותיהם.‎ 

המרכיבים ‎ העיקריים ‎ של ‎ המתקפה ‎ על ‎ השכירים ‎ הם‎ : 

1. ‎ הורדת ‎ שכר ‎ לעובדי ‎ המגזר ‎ הציבורי ‎ -  באמצעות‎ 
ביטול ‎ מחצית ‎ דמי ‎ ההבראה ‎ המגיעים ‎ להם ‎ בשנתיים‎ 
של ‎ התקציב. ‎ בחישוב ‎ ממוצע ‎ לעובד, ‎ הקיצוץ ‎ השנתי‎ 
הוא ‎ בגובה ‎ של ‎ 1,250  שקל, ‎ או ‎ בגובה ‎ של ‎ 100  שקל‎ 
לחודש.‎ 

2. ‎ שחיקת ‎ השכר ‎ באמצעות ‎ השינויים ‎ במס ‎ ערך ‎ מוסף ‎ - 
העלאת ‎ המע״מ ‎ ב־1% ‎ <מ־15.5% ‎ ל־16.5%) ‎ והטלת‎ 
מע״מ ‎ גם ‎ על ‎ ירקות ‎ ופירות. ‎ שני ‎ השינויים ‎ האלה‎ 
משמעותיים ‎ במיוחד ‎ למקבלי ‎ השכר ‎ הנמוך ‎ והבינוני.‎ 

ניתן ‎ להעריך, ‎ כי ‎ שני ‎ השינויים ‎ האלה ‎ במע״מ ‎ יגזלו‎ 
ממשפחה ‎ ממוצעת ‎ 150  שקל ‎ לחודש. ‎ כלומר, ‎ היא‎ 
תפסיד ‎ מכוח ‎ הקנייה ‎ של ‎ השכר ‎ 150  שקל, ‎ שבהם‎ 
יכלה ‎ קודם ‎ להשתמש.‎ 

3. ‎ העלאת ‎ מסים ‎ עקיפים ‎ נוספים ‎ (על ‎ דלק ‎ וסיגריות),‎ 
שיגדילו ‎ את ‎ הוצאות ‎ המשפחה.‎ 

4. ‎ הפרטה ‎ של ‎ נמלי ‎ ים ‎ וחברת ‎ החשמל ‎ -  צעד ‎ שיוביל‎ 
לפיטורים ‎ (בחברת ‎ החשמל ‎ לבד ‎ כוללת ‎ התוכנית‎ 
פיטורים ‎ של ‎ 1,500  עובדים), ‎ להחלפת ‎ עובדים‎ 
קבועים ‎ בעובדי ‎ קבלן, ‎ ולפיצול ‎ ועדי ‎ העובדים.‎ 

במקביל, ‎ כוללת ‎ הצעת ‎ התקציב ‎ שורה ‎ של ‎ הטבות‎ 

ישירות ‎ לבעלי ‎ הון ‎ ולבעלי ‎ הכנסות ‎ גבוהות, ‎ כמו ‎ המשך‎ 

הורדת ‎ שיעורי ‎ מס ‎ ההכנסה ‎ ומס ‎ החברות; ‎ והגדלת‎ 

התקציבים ‎ לעידוד ‎ הון‎ (השקעות ‎ ומחקר ‎ ופיתוח).‎ 


כדי ‎ להבין ‎ את ‎ המשמעות ‎ של ‎ המתקפה ‎ על ‎ השכירים‎ 
מצד ‎ הממשלה, ‎ בשיתוף ‎ פעולה ‎ עם ‎ יו״ר ‎ ההסתדרות, ‎ מן‎ 
הראוי ‎ לבחון ‎ את ‎ התפתחות ‎ השכר ‎ בעשור ‎ האחרון.‎ 

בלוח ‎ להלן ‎ כלולים ‎ הנתונים ‎ על ‎ התנודות ‎ בשכר ‎ הריאלי‎ 
הממוצע ‎ בין ‎ השנים ‎ 2001  ל-2008 ‎ (לפי ‎ נתוני ‎ בנק ‎ ישראל).‎ 


תנועת ‎ השכר ‎ הריאלי ‎ הממוצע ‎ 2008־2001‎ 

עליה ‎ או ‎ ירידה ‎ לעומת ‎ השנה ‎ הקודמת ‎ באחוזים,‎ 
במחירים ‎ קבועים‎ 

3 

חישוב ‎ של ‎ השינויים ‎ הנצברים ‎ בשכר ‎ הריאלי ‎ ב-2008‎ 
לעומת ‎ 2000  (שנת ‎ הבסיס) ‎ מלמד, ‎ כי ‎ במהלך ‎ שמונה ‎ השנים,‎ 
שכללו ‎ גם ‎ שלוש ‎ שנים ‎ של ‎ צמיחה ‎ מהירה ‎ של ‎ ההון ‎ ושל‎ 
רווחי ‎ ההון, ‎ ■רד ‎ השכר ‎ הריאלי ‎ ב-1%. ‎ במילים ‎ אחרות,‎ 
השכר ‎ הממוצע ‎ ב-2008 ‎ היה ‎ נמוך ‎ באחוז ‎ אחד‎ 
לעומת ‎ השכר ‎ בשנת ‎ 2000. ‎ ניתן ‎ להניח, ‎ כי ‎ ב-2009, ‎ על‎ 
רקע ‎ האבטלה ‎ הגואה, ‎ נמשכת ‎ השחיקה ‎ בשכר ‎ הממוצע.‎ 

מכאן, ‎ שהמתקפה ‎ המחודשת ‎ של ‎ הממשלה ‎ (בסיוע ‎ יו״ר‎ 
ההסתדרות) ‎ על ‎ השכר ‎ ועל ‎ כוח ‎ הקנייה ‎ של ‎ השכר‎ (באמצעות‎ 
העלאת ‎ מסים ‎ עקיפים) ‎ היא ‎ בעצם ‎ החרפה ‎ של ‎ מתקפה‎ 
ממושכת ‎ של ‎ המעבידים ‎ והממשלה ‎ על ‎ שכר ‎ העובדים, ‎ כמו‎ 
גם ‎ על ‎ זכותם ‎ לביטחון ‎ תעסוקתי.‎ 

להורדת ‎ השכר, ‎ שתוארה ‎ לעיל, ‎ יש ‎ משמעות ‎ רבה ‎ גם ‎ לגבי‎ 
דחיית ‎ היציאה ‎ מהמשבר ‎ הכלכלי. ‎ הורדת ‎ שכר ‎ פירושה,‎ 
שמשפחות ‎ השכירים, ‎ ברובן, ‎ יקנו ‎ פחות ‎ מוצרים ‎ ושירותים.‎ 
ואילו ‎ הצטמצמות ‎ כוח ‎ הקנייה ‎ שלהן ‎ תגרום ‎ לירידה ‎ נוספת‎ 
בהיקף ‎ העסקים, ‎ ומכאן ‎ לפיטורים ‎ של ‎ שכירים ‎ נוספים‎ 
ולסגירת ‎ עסקים ‎ קטנים. ‎ לכן ‎ הטענה, ‎ כי ‎ בתקופת ‎ משבר‎ 
כלכלי ‎ "חייבים" ‎ לקצץ ‎ בשכר ‎ אינה ‎ אלא ‎ דמגוגיה.‎ 

תמר ‎ גו־דינסקי‎ 


דמוקרטיה‎ /2‎ 


מגדילים ‎ לצבא, ‎ מקצצים ‎ לאזרחים‎ 

"בכל ‎ הנוגע ‎ במשבר ‎ הכלכלי, ‎ ממשלת ‎ נתניהו ‎ אינה ‎ מוכנה‎ 
לנהוג ‎ כמו ‎ ממשלות ‎ רבות ‎ אחרות, ‎ המרחיבות ‎ השקעות‎ 
בחינוך, ‎ בתשתיות ‎ ועוד״ ‎ -  ציין ‎ ח״כ ‎ חנא ‎ סוייד ‎ (חד״ש)‎ 
בדיון‎ (12.5) ‎ על ‎ הגזירות ‎ הכלכליות, ‎ הכלולות ‎ בהצעת ‎ תקציב‎ 
המדינה, ‎ שאושר ‎ השבוע ‎ בממשלה.‎ 

בהמשך ‎ דבריו ‎ הצביע ‎ סוייד ‎ על ‎ הקיצוצים ‎ המתוכננים‎ 
במרבית ‎ משרדי ‎ הממשלה, ‎ לרבות ‎ במשרד ‎ החינוך, ‎ אך ‎ לא‎ 
במשרד ‎ הביטחון.‎ 

סוייד ‎ ביקר ‎ בחריפות ‎ את ‎ ההתחמקות ‎ של ‎ הממשלה‎ 
מחובתה ‎ לדאוג ‎ שהטבות ‎ יגיעו ‎ גם ‎ לקהל ‎ הרחב. ‎ בהקשר ‎ זה‎ 
הזכיר ‎ את ‎ החלטת ‎ בנק ‎ ישראל ‎ להוריד ‎ את ‎ שיעור ‎ הריבית ‎ עד‎ 
ל-0.5%, ‎ בעוד ‎ שהאזרחים ‎ נאלצים ‎ להמשיך ‎ ולשלם ‎ ריבית‎ 
של ‎ 7-10  אחוזים.‎ 

ח״כ ‎ עפו ‎ אגבריה ‎ (חד״ש) ‎ אמר ‎ בדיון ‎ על ‎ הגזירות‎ 
הכלכליות, ‎ כי ‎ ראש ‎ הממשלה ‎ נכנע ‎ לסחטנות ‎ של ‎ שר‎ 
הביטחון ‎ ברק, ‎ והממשלה ‎ אישרה ‎ את ‎ הגדלת ‎ התקציב ‎ הצבאי‎ 
בעוד ‎ מיליארד ‎ שקלים ‎ השנה ‎ ובעוד ‎ 1.5  מיליארד ‎ שקלים‎ 
בשנה ‎ הבאה. ‎ הגדלת ‎ התקציב ‎ הצבאי ‎ באה ‎ על ‎ חשבון‎ 
האוכלוסיות ‎ המוחלשות, ‎ והיא ‎ גם ‎ מאותת ‎ על ‎ תוכניות‎ 
המלחמה ‎ של ‎ הממשלה. ‎ הוא ‎ הביע ‎ פליאה ‎ על ‎ אלה ‎ השבויים‎ 
בקונספציה, ‎ לפיה ‎ טילים ‎ ומטוסי ‎ קרב ‎ פירושם ‎ שלווה‎ 
וביטחון. ‎ חשוב ‎ להכיר ‎ בעובדה, ‎ שיותר ‎ פצצות ‎ חכמות ‎ באות‎ 
על ‎ חשבון ‎ חינוך ‎ ראוי, ‎ מיטות ‎ אישפוז ‎ ומעונות ‎ יום.‎ 

אגבריה ‎ קרא ‎ לשוחרי ‎ השלום ‎ להרים ‎ קול ‎ מחאה ‎ נגד ‎ הגדלת‎ 
התקציב ‎ הצבאי ‎ ונגד ‎ הגזירות ‎ הכלכליות.‎ 
דו״ח ‎ מבקר ‎ המדינה: ‎ מחסור ‎ ברופאים‎ 

בהתייחסו ‎ לביקורת ‎ של ‎ מבקר ‎ המדינה ‎ על ‎ מערכת‎ 
הבריאות, ‎ הצביע ‎ ח״כ ‎ אגבריה ‎ על ‎ ההתרעה ‎ של ‎ המבקר ‎ מפני‎ 
המחסור ‎ הגובר ‎ ברופאים ‎ בבתי ‎ החולים, ‎ ובעיקר ‎ במקצועות‎ 
כמו ‎ הרדמה, ‎ טיפול ‎ נמרץ ‎ ילדים, ‎ פגים ‎ וגריאטריה. ‎ מצוקת‎ 
המחסור ‎ ברופאים ‎ גורמת ‎ לירידה ‎ ברמת ‎ השירותים ‎ הרפואיים.‎ 

בהקשר ‎ זה ‎ קרא ‎ אגבריה ‎ לעודד ‎ צעירים, ‎ ובמיוחד ‎ צעירים‎ 
ערבים, ‎ ללמוד ‎ רפואה ‎ בארץ ‎ וגם ‎ להקל ‎ עליהם ‎ בבחירת‎ 
התמחויות. ‎ הוא ‎ הזכיר, ‎ כי ‎ בישראל ‎ ישנם ‎ 800  רופאים ‎ ערבים,‎ 
שסיימו ‎ את ‎ חוק ‎ לימודיהם, ‎ אך ‎ לא ‎ עברו ‎ את ‎ בחינת ‎ ההסמכה.‎ 
פתרון ‎ של ‎ בעיה ‎ זו ‎ יגדיל ‎ את ‎ מספר ‎ הרופאים ‎ בהשקעה ‎ קטנה,‎ 
יחסית.‎ 

יום ‎ הניצחון ‎ על ‎ גרמניה ‎ הנאצית‎ 

בישיבה ‎ מיוחדת, ‎ שהוקדשה ‎ לציון ‎ 64  שנה ‎ לניצחון ‎ על‎ 
גרמניה ‎ הנאצית, ‎ העלה ‎ ח״כ ‎ דב ‎ חנין ‎ (חד״ש) ‎ על ‎ נס ‎ את‎ 
האירוע ‎ השנתי ‎ ביער ‎ הצבא ‎ האדום, ‎ שמקיימת ‎ מזה ‎ 60  שנה‎ 
תנועת ‎ הידידות ‎ עם ‎ העמים. ‎ חנין ‎ סקר ‎ את ‎ המלחמה ‎ בנאצים,‎ 
שהייתה ‎ המאבק ‎ הגורלי ‎ ביותר ‎ בהיסטוריה ‎ -  מאבק ‎ להצלת‎ 
האנושות, ‎ ובראש ‎ ובראשונה ‎ -  על ‎ קיומם ‎ של ‎ היהודים.‎ 
המערכה ‎ התנהלה ‎ בגיטאות ‎ ובחזיתות ‎ שונות, ‎ אך ‎ הוכרעה‎ 
בפאתי ‎ מוסקבה, ‎ שם ‎ נבלם ‎ הצבא ‎ הנאצי ‎ לראשונה, ‎ וכן‎ 
בסטלינגרד ‎ ובלנינגרד.‎ 

חנין ‎ הדגיש ‎ את ‎ הכרת ‎ התודה ‎ של ‎ החברה ‎ הישראלית‎ 
ללוחמים ‎ בנאצים, ‎ וקרא ‎ להבטחת ‎ קיומם ‎ בכבוד ‎ וזכויותיהם.‎ 

בסיום ‎ דבריו ‎ ציין ‎ חנין, ‎ כי ‎ הפאשיזם ‎ נוצח ‎ לפני ‎ 64  שנים,‎ 
אך ‎ לא ‎ נעלם. ‎ הפאשיזם ‎ הוא ‎ מחלה ‎ איומה, ‎ המאיימת‎ 


להתפרץ ‎ בכל ‎ חברה ‎ אנושית. ‎ כדי ‎ שנוכל ‎ לומר: ‎ לעולם ‎ לא‎ 
עוד, ‎ נחוצים ‎ ערנות ‎ ומאבק ‎ בלתי-מתפשר ‎ בפאשיזם.‎ 

סמינר ‎ משותף ‎ לנבחרי ‎ עיר ‎ לכולנו‎ 
ולנבחרי ‎ מפלגת ‎ השמאל ‎ הגרמנית‎ 

סמינר ‎ משותף, ‎ ראשון ‎ מסוגו, ‎ לנבחרי ‎ הרשימה ‎ "עיר‎ 
לכולנו" ‎ בת״א-יפו, ‎ בהשתתפות ‎ נבחרי ‎ מפלגת ‎ השמאל‎ 
הגרמנית ‎ ברשויות ‎ המקומיות, ‎ נערך ‎ ב-14.5 ‎ במשרדי ‎ קרן‎ 
רוזה ‎ לוקסמבורג ‎ בתל-אביב. ‎ במרכז ‎ הסמינר: ‎ למידה‎ 
משותפת ‎ על ‎ פעילותם ‎ של ‎ חברי ‎ מועצות ‎ הערים ‎ הדוגלים‎ 
ב״פוליטיקה ‎ אחרת" ‎ בגרמניה ‎ ובישראל.‎ 

הסמינר ‎ נפתח ‎ בהרצאתו ‎ של ‎ ח״כ ‎ דב ‎ חנין‎ (חד״ש), ‎ ולאחר‎ 
מכן ‎ נערך ‎ דיון ‎ בסוגיות ‎ שונות: ‎ יחס ‎ התושבים ‎ לעירייה ‎ ויחס‎ 
העירייה ‎ לתושביה; ‎ מאבקים ‎ עירוניים; ‎ הקמת ‎ קואליציות‎ 
רחבות; ‎ פעילות ‎ באופוזיציה ‎ ועוד. ‎ בהמשך ‎ סיפרו ‎ האורחים‎ 
מגרמניה ‎ מניסיונם. ‎ ביניהם ‎ היו: ‎ קורנליה ‎ הילדבראנט, ‎ חוקרת‎ 
בקרן ‎ רוזה ‎ לוקסמבורג ‎ בברלין; ‎ הנס-יורג ‎ פרלה, ‎ מנהל‎ 
המשרד ‎ של ‎ הקרן ‎ בפרנקפורט; ‎ קריסטיאן ‎ שניידר, ‎ סגן ‎ יו״ר‎ 
סיעת ‎ מפלגת ‎ השמאל ‎ במועצת ‎ העיר ‎ המבורג; ‎ ווקנה‎ 
קריסטוף, ‎ פעילה ‎ קהילתית ‎ בברלין, ‎ העומדת ‎ בראש ‎ קבוצת‎ 
העבודה ‎ "מדיניות ‎ השמאל ‎ ברשויות ‎ המקומיות".‎ 

בדיונים ‎ נטל ‎ חלק ‎ היו״ר ‎ לשעבר ‎ של ‎ ארגון ‎ הגג ‎ "חיים‎ 
וסביבה", ‎ פרופ׳ ‎ דני ‎ רבינוביץ, ‎ ממקימי ‎ "עיר ‎ לכולנו".‎ 

ראש ‎ עיריית ‎ רמת ‎ השרון:‎ 

אשלם ‎ הבראה ‎ למרות ‎ הוויתור ‎ של ‎ עיני‎ 

איציק ‎ רוכברגר, ‎ ראש ‎ עיריית ‎ רמת ‎ השרון, ‎ תקף ‎ בחריפות‎ 
את ‎ עופר ‎ עיני, ‎ יו״ר ‎ ההסתדרות. ‎ הסיבה: ‎ "עיסקת ‎ החבילה"‎ 
בין ‎ עופר ‎ עיני ‎ לבין ‎ הממשלה, ‎ לפיה ‎ עובדי ‎ ציבור ‎ לא ‎ יקבלו‎ 
דמי ‎ הבראה ‎ במשך ‎ שנתיים. ‎ "אני ‎ לא ‎ מתכוון ‎ לציית ‎ להסכם‎ 
הזה. ‎ אני ‎ אמשיך ‎ לשלם ‎ לעובדי ‎ העירייה ‎ דמי ‎ הבראה ‎ גם‎ 
לאחר ‎ שההסכם ‎ יאושר״ ‎ -  הבהיר ‎ רוכברגר, ‎ שהיה ‎ בעבר ‎ בכיר‎ 
בהסתדרות, ‎ שטיפל ‎ בעובדי ‎ הרשויות ‎ המקומיות.‎ 

על ‎ רקע ‎ זה, ‎ שלח ‎ רוכברגר ‎ מכתב ‎ ליו״ר ‎ ההסתדרות, ‎ בו‎ 
כתב: ‎ "נדהמתי ‎ לשמוע, ‎ שדווקא ‎ אתה, ‎ כמי ‎ שאמון ‎ על‎ 
שמירה ‎ על ‎ זכויות ‎ העובדים, ‎ נותן ‎ יד ‎ לפגיעה ‎ חמורה ‎ בתנאי‎ 
העבודה ‎ ובהסכמים ‎ בעלי ‎ תוקף ‎ מזה ‎ שנים ‎ רבות. ‎ אני‎ 
משתומם ‎ על ‎ ליקוי ‎ מאורות ‎ זה ‎ דווקא ‎ תחת ‎ הנהגתך, ‎ כאשר‎ 
דווקא ‎ ההסתדרות ‎ היא ‎ זו ‎ שמובילה ‎ מהלך ‎ פוגעני, ‎ בניגוד‎ 
מוחלט ‎ לתפקיד ‎ ההיסטורי ‎ ולאחריות ‎ המופקדת ‎ בידיה‎ 
לשמירת ‎ זכויות ‎ העובדים ‎ במגזר ‎ הציבורי. ‎ זאת ‎ כניעה‎ 
למניפולציות ‎ של ‎ פקידי ‎ האוצר".‎ 

עוד ‎ כתב ‎ רוכנברג: ‎ "יש ‎ לתגמל ‎ את ‎ העובדים ‎ ולהעלות‎ 
להם ‎ את ‎ השכר. ‎ לא ‎ ייתכן ‎ כי ‎ בזמן ‎ שמוציאים ‎ מיליונים ‎ על‎ 
שרים ‎ מיותרים, ‎ מפילים ‎ את ‎ הנטל ‎ על ‎ העובדים, ‎ שבקושי‎ 
גומרים ‎ את ‎ החודש. ‎ ההחלטה ‎ של ‎ עיני ‎ היא ‎ שערורייתית".‎ 

בריטניה ‎ תאסור ‎ "רשימות ‎ שחורות"‎ 

בעקבות ‎ לחצם ‎ של ‎ האיגודים ‎ המקצועיים, ‎ הודיעה ‎ ממשלת‎ 
בריטניה ‎ שהיא ‎ תקדם ‎ חקיקה ‎ למניעת ‎ "רשימות ‎ שחורות",‎ 
ובהן ‎ שמות ‎ של ‎ פעילים ‎ בקרב ‎ העובדים. ‎ הממשלה ‎ נאלצה‎ 
להתערב, ‎ לאחר ‎ שנחשפו ‎ רשימות ‎ כאלה ‎ בענף ‎ הבניה.‎ 
באמצעות ‎ הרשימות, ‎ שעברו ‎ ממעסיק ‎ למעסיק, ‎ מנעו ‎ עבודה‎ 
מפועלי ‎ בניין ‎ רבים, ‎ הנחשבים ‎ פעילים ‎ באיגודים ‎ המקצועיים‎ 
או ‎ בארגוני ‎ שמאל.‎ 


חברה‎ /3‎ 


האגודה ‎ לזכויות ‎ האזרח:‎ 

לפסול ‎ התמודדות ‎ של ‎ קבוצת ‎ רכישה‎ 
לבנייה ‎ ביפו ‎ רק ‎ לציבור ‎ הדתי־לאומי‎ 

בחודש ‎ שעבר ‎ פנתה ‎ האגודה ‎ לזכויות ‎ האזרח ‎ בשמה ‎ של‎ 
עמותת ‎ "אופק ‎ חדש", ‎ הפועלת ‎ ביפו, ‎ ליועץ ‎ המשפטי ‎ של‎ 
מינהל ‎ מקרקעי ‎ ישראל, ‎ בדרישה ‎ לפסול ‎ את ‎ התמודדותה ‎ של‎ 
קבוצת ‎ רכישה ‎ סגורה ‎ לציבור ‎ הדתי-לאומי, ‎ במכרז ‎ לבניית ‎ 60 
יחידות ‎ דיור ‎ במתחם ‎ "שוק ‎ האתרוג" ‎ בשכונת ‎ עג׳מי ‎ ביפו.‎ 

את ‎ הקבוצה ‎ יזמה ‎ חברת ‎ "באמונה", ‎ שמנהלה, ‎ ישראל‎ 
זעירא, ‎ אינו ‎ מסתיר ‎ את ‎ כוונתו ‎ לבנות ‎ במקום ‎ שכונה ‎ גדולה‎ 
לציבור ‎ היהודי ‎ הדתי-לאומי. ‎ זעירא ‎ אף ‎ טען ‎ בריאיון, ‎ שהוא‎ 
מתנגד ‎ ל״עירוב ‎ הקיים" ‎ בין ‎ תלמידים ‎ יהודים ‎ וערבים ‎ ביפו.‎ 

האגודה ‎ לזכויות ‎ האזרח ‎ הבהירה ‎ בפנייתה, ‎ כי ‎ על ‎ מינהל‎ 
מקרקעי ‎ ישראל ‎ לפעול ‎ כנאמן ‎ של ‎ כלל ‎ הציבור, ‎ ולהבטיח, ‎ כי‎ 
המקרקעים ‎ הציבוריים ‎ שהוא ‎ מעביר ‎ ליזמים ‎ פרטיים ‎ ישווקו‎ 
באופן ‎ שוויוני ‎ וללא ‎ אפליה. ‎ במכתב ‎ נכתב ‎ עוד: ‎ "איננו‎ 
מוכנים ‎ לקבל ‎ מצב, ‎ בו ‎ בלב ‎ הערים ‎ צומחות ‎ שכונות ‎ סגורות‎ 
ואליטיסטיות, ‎ המסננות ‎ את ‎ הבאים ‎ בשעריהן".‎ 

ב-20 ‎ באפריל ‎ שלח ‎ היועץ ‎ המשפטי ‎ של ‎ המינהל ‎ תשובה‎ 
לפנייה ‎ ובה ‎ נמסר, ‎ כי ‎ אין ‎ ביכולת ‎ המינהל, ‎ מבחינת ‎ היקף‎ 
המשאבים ‎ העומד ‎ לרשותו, ‎ לבחון ‎ את ‎ מדיניות ‎ השיווק ‎ של‎ 
קבוצות ‎ רכישה, ‎ או ‎ יזמים ‎ אחרים ‎ שזוכים ‎ במכרזים, ‎ ולכן ‎ הוא‎ 
אינו ‎ מתערב ‎ באופן ‎ העברת ‎ הזכויות ‎ המבוצע ‎ על ‎ ידיהם.‎ 

בפועל, ‎ חברי ‎ קבוצת ‎ הרכישה ‎ של ‎ האתר ‎ בעג׳מי ‎ מתכוונים‎ 
להקים ‎ מעין ‎ "התנחלות" ‎ יהודית-דתית ‎ בלב ‎ השכונה‎ 
הערבית, ‎ וזאת ‎ שעה ‎ שעבור ‎ תושבי ‎ עג׳מי ‎ הערבים ‎ אין ‎ בנייה‎ 
של ‎ דירות ‎ ציבוריות, ‎ ולהם ‎ עצמם ‎ אין ‎ אמצעים ‎ לרכוש ‎ קרקע‎ 
באמצעות ‎ "קבוצת ‎ רכישה".‎ 
סיור ‎ הזדהות ‎ בעגימי‎ 

ב-15.5, ‎ לציון ‎ יום ‎ הנכבה, ‎ נערך ‎ בשכונת ‎ עג׳מי ‎ ביפו ‎ סיור‎ 
מאלף ‎ ביוזמת ‎ סניפי ‎ חד״ש ‎ ביפו ‎ ובתל-אביב, ‎ למעקב ‎ אחר‎ 
הדרכים ‎ בהן ‎ דוחקים ‎ את ‎ האוכלוסייה ‎ הערבית ‎ בעבר ‎ ובהווה.‎ 

בסיור ‎ השתתפו ‎ עשרות ‎ פעילי ‎ חד״ש, ‎ ששמעו ‎ סקירה‎ 
היסטורית ‎ על ‎ מצב ‎ האוכלוסייה ‎ הערבית ‎ ביפו ‎ וצורות‎ 
הנישול, ‎ ההדרה ‎ והקיפוח ‎ מאז ‎ 1948  ועד ‎ היום. ‎ בסיור‎ 
השתתפו ‎ חברי ‎ מועצת ‎ העיר ‎ ת״א-יפו ‎ -  עבד ‎ סטל ‎ (יאפא)‎ 
ויואב ‎ גולדרינג‎ (עיר ‎ לכולנו)‎ . 

הנושאים ‎ האקטואליים ‎ שעלו ‎ במלוא ‎ חריפותם ‎ היו ‎ בעיית‎ 
הדיור, ‎ מצב ‎ החינוך, ‎ וכניסת ‎ מתנחלים ‎ דתיים ‎ קיצוניים‎ 
לשכונה ‎ בעזרת ‎ השלטונות‎ (ר׳ ‎ לעיל).‎ 

הוקמה ‎ קואליציה ‎ נגד ‎ מכירת ‎ חיסול‎ 

של ‎ המרחב ‎ הציבורי ‎ לטובת ‎ כרישי ‎ נדל״ן‎ 

השדולה ‎ הסביבתית-חברתית ‎ של ‎ הכנסת ‎ בראשות ‎ ח״כ‎ 
ד״ר ‎ דב ‎ חנין ‎ וח״כ ‎ אופיר ‎ פינס-פז, ‎ קיימה ‎ בשבוע ‎ שעבר ‎ דיון‎ 
חירום ‎ לגבי ‎ יוזמת ‎ הממשלה, ‎ במסגרת ‎ חוק ‎ ההסדרים,‎ 
להפריט ‎ את ‎ מינהל ‎ מקרקעי ‎ ישראל ‎ (ממ״י) ‎ ולהרחיב ‎ את‎ 
סמכויות ‎ הוועדה ‎ לתכנון ‎ תשתיות ‎ לאומיות ‎ (ות״ל). ‎ הצעדים‎ 
שיזמה ‎ הממשלה ‎ כוללים ‎ מכירה ‎ של ‎ שטחי ‎ המדינה ‎ ליזמים‎ 
פרטיים, ‎ והקמה ‎ של ‎ רשות ‎ חלופית ‎ לממ״י, ‎ בראשה ‎ יעמדו ‎ אך‎ 
ורק ‎ נציגי ‎ ממשלה ‎ ונציגי ‎ קק״ל, ‎ ללא ‎ ייצוג ‎ של ‎ גורמי ‎ מקצוע‎ 
ושל ‎ הארגונים ‎ הסביבתיים ‎ והחברתיים. ‎ הרחבת ‎ סמכויות‎ 
ות״ל ‎ תיצור ‎ מסלול ‎ עוקף ‎ תכנון, ‎ הנוח ‎ מאוד ‎ לבעלי ‎ ההון‎ 


בלבד, ‎ אך ‎ המקשה ‎ על ‎ האזרחים ‎ להתנגד ‎ לאותם ‎ פרויקטים,‎ 
הפוגעים ‎ בסביבה ‎ ובחברה. ‎ זאת, ‎ במקום ‎ לחזק ‎ את ‎ ועדות‎ 
התכנון ‎ המקומיות ‎ והאזוריות, ‎ אשר ‎ עוסקות ‎ באישור ‎ תוכניות‎ 
הבנייה ‎ של ‎ התושבים ‎ ושל ‎ היזמים ‎ הקטנים ‎ והבינוניים.‎ 

בדיון ‎ השתתפו ‎ חברי ‎ הכנסת ‎ ד״ר ‎ עפו ‎ אגבריה, ‎ ד״ר ‎ רחל‎ 
אדטו, ‎ ניצן ‎ הורוביץ, ‎ אברהם ‎ מיכאלי, ‎ ד״ר ‎ חנא ‎ סוויד ‎ וכרמל‎ 
שאמה. ‎ כמו ‎ כן, ‎ השתתפו ‎ נציגי ‎ המשרד ‎ להגנת ‎ הסביבה,‎ 
פרופ׳ ‎ רחל ‎ אלטרמן ‎ (הטכניון), ‎ פרופ׳ ‎ דינה ‎ רטשבסקי,‎ 
לשעבר ‎ מנהלת ‎ מינהל ‎ התכנון ‎ במשרד ‎ הפנים, ‎ וכן ‎ נציגים ‎ של‎ 
החברה ‎ להגנת ‎ הטבע ‎ וארגוני ‎ סביבה ‎ נוספים.‎ 

השדולה ‎ הביעה ‎ דאגה ‎ עמוקה ‎ מהמהלכים ‎ שהממשלה‎ 
עומדת ‎ להגיש ‎ לאישור ‎ הכנסת, ‎ ואשר ‎ עלולים ‎ לפגוע ‎ במשאבי‎ 
הטבע, ‎ הנוף ‎ ומורשת ‎ העבר, ‎ וכן ‎ בשטחים ‎ הפתוחים ‎ החיוניים‎ 
לרווחת ‎ הציבור ‎ בישראל. ‎ בסיכום ‎ הדיון ‎ החליטה ‎ השדולה‎ 
לפנות ‎ ליו״ר ‎ הכנסת, ‎ ח״כ ‎ רובי ‎ ריבלין, ‎ בבקשה ‎ להוציא ‎ את‎ 
הרפורמה ‎ בממ״י ‎ מחוק ‎ ההסדרים ‎ ולהעבירה ‎ לדיון ‎ רציני‎ 
בוועדת ‎ הפנים ‎ והגנת ‎ הסביבה,‎ 

ח״כ ‎ חנין ‎ אמר ‎ בדיון, ‎ כי: ‎ "יש ‎ מה ‎ לתקן ‎ ולשפר ‎ במערכות‎ 
התכנון ‎ הקיימות, ‎ אך ‎ הרחבת ‎ סמכויות ‎ ות״ל ‎ משחררת ‎ דווקא‎ 
את ‎ הפרויקטים ‎ הגדולים, ‎ הלווייתנים, ‎ מאפיקי ‎ התכנון‎ 
הרגילים. ‎ לעומת ‎ זאת, ‎ אדם ‎ הרוצה ‎ לסגור ‎ מרפסת ‎ בביתו,‎ 
צריך ‎ לעבור ‎ את ‎ המסלול ‎ הארוך ‎ יותר. ‎ זה ‎ בדיוק ‎ כיוון ‎ הפוך‎ 
מזה ‎ שהציבור ‎ מצפה ‎ לו". ‎ ח״כ ‎ אופיר ‎ פינס-פז ‎ הוסיף, ‎ כי‎ 
הממשלה ‎ לא ‎ רואה ‎ את ‎ הציבור ‎ מול ‎ עיניה ‎ אלא ‎ את ‎ הכסף.‎ 


פסק ‎ דין ‎ תקדימי:‎ 

תנאים ‎ שווים ‎ לעובדי ‎ חברות ‎ כוח‎ 
אדם ‎ שצברו ‎ ותק ‎ במקום ‎ העבודה‎ 

בית ‎ הדין ‎ הארצי ‎ לעבודה ‎ פסק ‎ ב-13.5, ‎ כי ‎ עובדי ‎ חברות‎ 
כוח ‎ אדם, ‎ אשר ‎ הועסקו ‎ באותה ‎ חברה ‎ במשך ‎ שנים ‎ רבות ‎ - 
זכאים ‎ לתנאי ‎ שכר ‎ ועבודה ‎ זהים ‎ לאלה ‎ של ‎ העובדים‎ 
הקבועים ‎ באותו ‎ מקום ‎ עבודה. ‎ פסק ‎ דין ‎ תקדימי ‎ זה, ‎ שניתן‎ 
בידי ‎ השופטים ‎ סטיב ‎ אדלר, ‎ עמירם ‎ רבינוביץ׳ ‎ ושמואל ‎ צור,‎ 
יאפשר ‎ למאות ‎ אלפי ‎ עובדים ‎ של ‎ חברות ‎ כוח ‎ אדם ‎ לתבוע ‎ את‎ 
זכויותיהם ‎ השוות ‎ לתקופה ‎ של ‎ שבע ‎ שנים ‎ לאחור.‎ 

פסק ‎ הדין ‎ ניתן ‎ בערעור ‎ שהגישו ‎ מאבטחים, ‎ שהועסקו‎ 
בתעשייה ‎ האווירית ‎ במשך ‎ שלוש ‎ עד ‎ שמונה ‎ שנים ‎ באמצעות‎ 
חברת ‎ כוח ‎ אדם. ‎ המאבטחים ‎ תבעו ‎ לקבל ‎ תנאי ‎ שכר ‎ שווים‎ 
לאלה ‎ של ‎ קציני ‎ הביטחון ‎ הקבועים ‎ בחברה. ‎ תביעתם ‎ זו‎ 
נדחתה ‎ בבית ‎ הדין ‎ האזורי ‎ לעבודה ‎ בתל-אביב ‎ בנימוק,‎ 
שמקום ‎ העבודה ‎ שלהם ‎ היה ‎ עמדת ‎ השמירה, ‎ שבה ‎ נדרשו‎ 
להיות, ‎ ולא ‎ המפעל ‎ עצמו.‎ 

המאבטחים ‎ ערערו ‎ לבית ‎ הדין ‎ הארצי ‎ לעבודה ‎ לפני‎ 
שנתיים, ‎ והפעם ‎ עמדתם ‎ התקבלה. ‎ השופטים ‎ קבעו, ‎ כי ‎ מאחר‎ 
שהמאבטחים ‎ הועסקו ‎ במשך ‎ שנים ‎ ארוכות ‎ באותו ‎ מקום‎ 
עבודה ‎ -  בתעשייה ‎ האווירית, ‎ זכותם ‎ לקבל ‎ את ‎ תנאיי ‎ השכר‎ 
והתנאים ‎ הנלווים, ‎ הנהוגים ‎ בתעשייה ‎ האווירית. ‎ בית ‎ הדין‎ 
קיבל ‎ גם ‎ את ‎ תביעתם, ‎ שעל ‎ המעביד ‎ שלהם ‎ -  חברת ‎ כוח‎ 
האדם, ‎ לשלם ‎ להם ‎ גם ‎ עבור ‎ ההפסקות ‎ בעבודתם.‎ 

לפסק ‎ הדין ‎ משמעות ‎ מרחיקת ‎ לכת, ‎ שכן ‎ הוא ‎ קובע ‎ באופן‎ 
ברור, ‎ שעובדי ‎ חברות ‎ כוח ‎ אדם, ‎ אשר ‎ עובדים ‎ באופן ‎ קבוע‎ 
בתפקידים ‎ שונים ‎ במפעלים, ‎ בחברות ‎ וגם ‎ בשירות ‎ הציבורי ‎ - 
זכאים ‎ לתנאיי ‎ שכר ‎ והעסקה ‎ שווים ‎ לאלה ‎ שמקבלים ‎ עובדים‎ 
קבועים ‎ באותם ‎ מקומות ‎ עבודה.‎ 


מק״י ‎ בת ‎ 4/ 90 


קומוניסטים ‎ ב׳‎ מ• ‎ הממשל ‎ הצבא• ‎ הכולא‎ 


מאת ‎ תמר ‎ גוזינסק■‎ 

אמיל ‎ חביבי, ‎ חבר ‎ הלשכה ‎ הפוליטית ‎ של ‎ המפלגה‎ 
הקומוניסטית ‎ הישראלית, ‎ "חד ‎ את ‎ הרצאתו ‎ בוועידה ‎ ה-13‎ 
של ‎ המפלגה ‎ (1957), ‎ למצבו ‎ של ‎ המיעוט ‎ הערב• ‎ בישראל.‎ 
באותה ‎ עת, ‎ היישובים ‎ הערביים ‎ היו ‎ כפופים ‎ לממשל ‎ צבאי,‎ 
שהטיל ‎ מגבלות ‎ רבות ‎ על ‎ התנועה ‎ של ‎ התושבים, ‎ •צר‎ 
אווירה ‎ של ‎ הפחדה ‎ במטרה ‎ להקל ‎ על ‎ הפקעת ‎ אדמות ‎ מיד•‎ 
הערבים, ‎ ורדף ‎ ללא ‎ הפסק ‎ את ‎ הקומוניסטים. ‎ הנה ‎ קטעים‎ 
מהרצאתו ‎ של ‎ אמיל ‎ חביבי:‎ 

"ידוע ‎ שהממשל ‎ הצבאי ‎ עשה ‎ את ‎ כל ‎ אשר ‎ ביכולתו ‎ על ‎ מנת‎ 
לחסל ‎ את ‎ תמיכת ‎ המוני ‎ הכפריים ‎ במפלגתנו. ‎ הדוגמא ‎ -  שני‎ 
הכפרים ‎ הגדולים ‎ במשולש, ‎ טייבה ‎ ואום ‎ אל-פחם, ‎ מהם‎ 
הגלה ‎ פעם ‎ המושל ‎ הצבאי ‎ את ‎ מרבית ‎ חברי ‎ המפלגה‎ 
הקומוניסטית. ‎ מאז ‎ צירוף ‎ המשולש ‎ לישראל, ‎ לא ‎ התרוקנו‎ 
בתי-הסוהר ‎ ומקומות ‎ ההגליה ‎ מהבנים ‎ הקומוניסטים ‎ של‎ 
טייבה ‎ ואום ‎ אל-פחם ‎ אפילו ‎ ליום ‎ אחד. ‎ זוהי ‎ הוועידה‎ 
השלישית, ‎ אשר ‎ לא ‎ משתתף ‎ בה ‎ חברנו ‎ היקר ‎ מוחמד ‎ יוסף‎ 
שריידי, ‎ כי ‎ אסור ‎ הוא ‎ ללא ‎ הצדקה ‎ לפי ‎ ׳פסק ‎ דיך ‎ של ‎ בית ‎ דין‎ 
צבאי. ‎ יחד ‎ אתו ‎ נמצא ‎ בבית ‎ הסוהר ‎ חברנו ‎ היקר ‎ עותמאן ‎ אבו-‎ 
ראס, ‎ מזכיר ‎ המפלגה ‎ הקומוניסטית ‎ בטייבה ‎ והמנהיג ‎ המוכר‎ 
של ‎ הכפר ‎ כולו... ‎ ישוחררו ‎ חברינו ‎ האמיצים ‎ שריידי ‎ ואבו-‎ 
ראס‎ ! 

אולם ‎ מה ‎ הייתה ‎ תוצאת ‎ טרור ‎ זה? ‎ בבחירות ‎ האחרונות‎ 
לכנסת ‎ [ה-3, ‎ 1955] ‎ קיבלה ‎ מפלגתנו ‎ בכפר ‎ אום ‎ אל-פחם‎ 
43%  מכלל ‎ הקולות, ‎ ובכפר ‎ טייבה ‎ -  כ-50% ‎ מהקולות...‎ 

לא ‎ המשטרה ‎ ולא ‎ בתי ‎ הסוהר ‎ שלה, ‎ לא ‎ הממשל ‎ הצבאי‎ 
ומשטר ‎ הרישיונות ‎ שלו, ‎ לא ‎ המנגנון ‎ הממשלתי ‎ על ‎ משרותיו‎ 
-  כל ‎ אלה ‎ לא ‎ היה ‎ בכוחם ‎ להשיג ‎ עבור ‎ מפא״י ‎ סוכנים ‎ מבין‎ 
הערבים, ‎ מלבד ‎ האלמנטים ‎ השפלים ‎ ביותר ‎ והאויבים ‎ בנפש‎ 
לעמם, ‎ שאין ‎ להם ‎ אתו ‎ שום ‎ קשר, ‎ ושאינם ‎ אלא ‎ שרידי‎ 
משפחות ‎ פיאודליות, ‎ שהתחנכו ‎ על ‎ ברכי ‎ האימפריאליזם‎ 
והכובשים ‎ הזרים ‎ למיניהם. ‎ אף ‎ אלה ‎ אינם ‎ מעזים ‎ להכריז‎ 
בפומבי ‎ בפני ‎ העם ‎ על ‎ תמיכתם ‎ בממשלת ‎ הדיכוי ‎ הלאומי‎ 
וגדלת ‎ אדמות ‎ הפלאחים...‎ 

כל ‎ המנגנון ‎ של ‎ שלטון ‎ הדיכוי ‎ והטרור, ‎ על ‎ גווניו ‎ השונים,‎ 
מופנה ‎ בכפר ‎ הערבי ‎ נגד ‎ הקומוניסטים ‎ ותומכיהם. ‎ אלה ‎ אינם‎ 
נתונים ‎ רק ‎ לנישול ‎ מהעבודה ‎ ולשלילת ‎ רישיון ‎ התנועה ‎ בלבד,‎ 
אלא ‎ גם ‎ להגליה ‎ ולמאסרים ‎ לתקופות ‎ ארוכות, ‎ ללא ‎ כל ‎ סיבה.‎ 
מספר ‎ חברים ‎ שלנו ‎ בנצרת, ‎ עראבה, ‎ עילבון ‎ ועוד ‎ -  נשפטו‎ 
באשמת ‎ שווא ‎ אחת ‎ שלוש ‎ פעמים: ‎ פעם ‎ לפי ‎ צו‎ 
אדמיניסטרטיבי ‎ מטעם ‎ המושל ‎ הצבאי; ‎ פעם ‎ לפי ‎ פסק ‎ דין ‎ של‎ 
בית ‎ דין ‎ צבאי; ‎ ופעם ‎ נוספת ‎ לפי ‎ פסק ‎ דין ‎ של ‎ בית ‎ משפט‎ 
אזרחי ‎ -  וכל ‎ זה ‎ לפי ‎ מיטב ‎ חוקי ‎ ׳הדמוקרטיה ‎ הנאורה׳.‎ 

בכפר ‎ באקה ‎ אל-גרביה ‎ ישנו ‎ בית ‎ קפה, ‎ אשר ‎ אגף ‎ המזון‎ 
במשרד ‎ המסחר ‎ והתעשייה ‎ מסרב ‎ להעניק ‎ לבעליו ‎ רישיון‎ 
לקבלת ‎ מזון, ‎ אך ‎ ורק ‎ מפני ‎ שאחיו ‎ הוא ‎ חבר ‎ במפלגה‎ 
הקומוניסטית. ‎ הממשל ‎ הצבאי ‎ סגר ‎ בית ‎ קפה ‎ בטייבה ‎ מפני‎ 
שבעליו ‎ השכיר ‎ אותו ‎ לעריכת ‎ אסיפת ‎ בחירות ‎ של ‎ המפלגה‎ 
הקומוניסטית.‎ 


שני ‎ דברים ‎ מציינים ‎ את ‎ בתי ‎ הסוהר ‎ בישראל: ‎ האחד ‎ הוא,‎ 
שאין ‎ הם ‎ מתרוקנים ‎ מהערבים ‎ המדוכאים; ‎ והשני ‎ הוא ‎ - 
שאין ‎ הם ‎ מתרוקנים ‎ מהלוחמים ‎ הקומוניסטים! ‎ זאת ‎ היא‎ 
עובדת ‎ המשטר ‎ הקיים ‎ בארצנו, ‎ אשר ‎ תומכיו ‎ מציינים ‎ אותו‎ 
כ׳נווה ‎ הדמוקרטיה׳. ‎ למעשה ‎ זו ‎ פאטה ‎ מורגנה ‎ של ‎ נווה‎ 
מדבר, ‎ ולא ‎ נווה ‎ מדבר ‎ אמיתי ‎ י 

יחד ‎ עם ‎ זאת, ‎ הרי ‎ קיימת ‎ העובדה ‎ הידועה ‎ לכל, ‎ המפריעה‎ 
לשנתם ‎ של ‎ השוביניסטים ‎ בארצנו, ‎ והיא ‎ -  שקיימת ‎ מפלגה‎ 
אחת ‎ בישראל, ‎ הנהנית ‎ מהתמיכה ‎ הרחבה ‎ של ‎ התושבים‎ 
הערבים, ‎ וזו ‎ המפלגה ‎ הקומוניסטית ‎ הישראלית.‎ 

מה ‎ פירוש ‎ הדבר?‎ 

הפירוש ‎ הוא, ‎ שקיימת ‎ בישראל ‎ מפלגה ‎ אחת, ‎ המפלגה‎ 
הקומוניסטית ‎ הישראלית, ‎ אשר ‎ מנהלת ‎ מדיניות ‎ הזוכה‎ 
בהסכמתם ‎ ובתמיכתם ‎ של ‎ התושבים ‎ הערבים‎ ;  פירוש ‎ הדבר,‎ 
שהמדיניות ‎ הננקטת ‎ על ‎ ידי ‎ המפלגה ‎ הקומוניסטית‎ 
הישראלית, ‎ היא ‎ אשר ‎ יכולה ‎ לזכות ‎ באמונם ‎ ובתמיכתם ‎ של‎ 
העמים ‎ הערבים, ‎ זו ‎ המדיניות ‎ אשר ‎ תביא ‎ לידי ‎ ההבנה ‎ בין‎ 
ישראל ‎ לבין ‎ העמים ‎ הערביים ‎ -  אל ‎ השלום ‎ הנכסף. ‎ ובמידה‎ 
בה ‎ תהא ‎ מדיניות ‎ זו ‎ לנחלת ‎ ישראל ‎ כולה, ‎ יתגשם ‎ רצונו ‎ של‎ 
עם ‎ ישראל ‎ ויושג ‎ השלום ‎ עם ‎ הארצות ‎ הערביות".‎ 

מכתבם ‎ של ‎ עותמאן ‎ אבו-ראס ‎ ומוחמד ‎ שריידי‎ 

שני ‎ הקומוניסטים, ‎ אבו-ראס ‎ ושריידי, ‎ שיגרו ‎ מהכלא ‎ מכתב‎ 
ברכה ‎ לוועידה ‎ ה-13 ‎ של ‎ מק״י. ‎ במכתבם ‎ כתבו, ‎ בין ‎ היתר:‎ 

"הננו ‎ שולחים ‎ אליכם ‎ ברכותינו ‎ המהפכניות ‎ הלוהטות‎ 
מאחורי ‎ סורגי ‎ בית ‎ הסוהר ‎ המרכזי ‎ בדמון. ‎ בברכתנו ‎ זו ‎ רוצים‎ 
אנו ‎ לבטא ‎ את ‎ הרגשתנו ‎ העזה, ‎ כי ‎ למרות ‎ גדרי ‎ התיל ‎ המקיפים‎ 
את ‎ בית ‎ הסוהר, ‎ אנחנו ‎ אתכם ‎ בעבודת ‎ ועידתנו ‎ החשובה,‎ 
בדיוניה, ‎ ותומכים ‎ תמיכה ‎ מלאה ‎ בהחלטותיה...‎ 

אנו ‎ מעלים ‎ על ‎ נס ‎ את ‎ עמידת ‎ מפלגתנו ‎ נגד ‎ התוקפנות‎ 
האימפריאליסטית ‎ הבריטית-צרפתית ‎ על ‎ מצרים, ‎ אשר ‎ שליטי‎ 
ישראל, ‎ חוגי ‎ בן ‎ גוריון ‎ בשלטון, ‎ שימשו ‎ לה ‎ חיל ‎ חלוץ.‎ 
עמידה ‎ זו ‎ של ‎ התנגדות ‎ למלחמה ‎ בימים ‎ הקשים ‎ והעכורים‎ 
ביותר ‎ -  מקנה ‎ למפלגתנו ‎ כבוד ‎ רב, ‎ כיאה ‎ למפלגה ‎ העומדת‎ 
על ‎ בסיס ‎ האינטרנציונליזם ‎ הפרולטרי...‎ 

מאבקה ‎ העקבי ‎ של ‎ מפלגתנו ‎ לשוויון ‎ זכויות ‎ לתושבים‎ 
הערבים ‎ בישראל, ‎ נגד ‎ חרפת ‎ הממשל ‎ הצבאי, ‎ אשר ‎ כתוצאה‎ 
של ‎ שיטות ‎ הדיכוי ‎ שלו ‎ הננו ‎ יושבים ‎ בבית ‎ הסוהר ‎ המגודר‎ 
הזה ‎ (וכל ‎ בני ‎ עמנו ‎ יושבים ‎ בבית ‎ סוהר ‎ גדול ‎ יותר ‎ במשך ‎ 9 
שנים ‎ רצופות, ‎ בתנאים ‎ אכזריים ‎ ומשפילים) ‎ -  מאבק ‎ עקבי ‎ זה‎ 
נגד ‎ הדיכוי ‎ מוסיף ‎ למפלגתנו ‎ כבוד ‎ והערכה ‎ בקרב ‎ התושבים‎ 
הערבים, ‎ והוא ‎ גם ‎ לטובתו ‎ של ‎ העם ‎ היהודי ‎ בארץ, ‎ לטיהור‎ 
שמו ‎ ולהשגת ‎ הדמוקרטיה ‎ גם ‎ עבורו...‎ 

אתם ‎ יכולים ‎ לתאר ‎ לעצמכם, ‎ מה ‎ רב ‎ צערנו ‎ על ‎ כך ‎ שלא‎ 
יכולנו ‎ להיות ‎ נוכחים ‎ בוועידתנו. ‎ הממשל ‎ הצבאי ‎ ביים ‎ את‎ 
מזימתו ‎ נגדנו ‎ וכלא ‎ אותנו ‎ לתקופה ‎ של ‎ שנתיים ‎ ו-15 ‎ חודשים.‎ 
צעד ‎ זה ‎ הוא ‎ חוליה ‎ בהתקפה ‎ הכללית ‎ על ‎ מפלגתנו, ‎ התקפה‎ 
שמטרתה ‎ להחליש ‎ את ‎ פעולתה ‎ ומאבקה ‎ בכפרים ‎ שלנו. ‎ אולם‎ 
להפתעתם ‎ של ‎ אנשי ‎ הממשל ‎ הצבאי ‎ -  מאבק ‎ מפלגתנו‎ 
בכפרים ‎ אלה ‎ גבר ‎ עוד... ‎ נצעד ‎ יחד ‎ קדימה ‎ לקראת ‎ החופש,‎ 
העצמאות ‎ והסוציאליזם‎ !״‎ 


ההר ‎ ההווה‎ /5‎ 


ישראל ‎ מכחישת ‎ שואה‎ 

הידרדרות ‎ יחסי ‎ ישראל־תורכיה ‎ כהזדמנות ‎ לצדק ‎ היסטורי.‎ 


מאת ‎ איתי ‎ מאירסון‎ 

ישראל ‎ היא ‎ מדינה ‎ מכחישת ‎ שואה. ‎ אין ‎ זה ‎ סוד ‎ כמוס ‎ אלא‎ 
אמת ‎ גלויה, ‎ מדיניות ‎ מתמשכת, ‎ עמדה ‎ ממלכתית ‎ לעילא.‎ 
מדובר, ‎ כמובן, ‎ בשואה ‎ הארמנית ‎ -  אותה ‎ השמדה ‎ שיטתית‎ 
ומכוונת ‎ של ‎ המיעוט ‎ הארמני ‎ בידי ‎ הממשלה ‎ התורכית ‎ בימי‎ 
מלחמת ‎ העולם ‎ הראשונה. ‎ כמו ‎ כל ‎ תבשיל ‎ בלתי ‎ ניתן ‎ לעיכול,‎ 
גם ‎ ההכרה ‎ בשואת ‎ הארמנים ‎ יושבת ‎ בגרונה ‎ של ‎ ישראל, ‎ וזו‎ 
מקיאה ‎ אותה ‎ מפיה ‎ פעם ‎ אחר ‎ פעם, ‎ משני ‎ טעמים ‎ עיקריים ‎ - 
הראשון ‎ מביך ‎ מן ‎ השני, ‎ והשני ‎ מביש ‎ מן ‎ הראשון.‎ 

ראשית ‎ ישנה ‎ הטענה, ‎ שהכרה ‎ בטרגדיה ‎ הארמנית ‎ כרצח-‎ 
עם ‎ עלולה ‎ להפוך ‎ את ‎ השואה ‎ "שלנו" ‎ לפחות ‎ אקסקלוסיבית‎ 
ולערער ‎ את ‎ תפישתה ‎ כאירוע ‎ ראשון ‎ ויחיד ‎ מסוגו ‎ בהיסטוריה.‎ 
לפי ‎ הטענה ‎ השנייה ‎ -  גם ‎ היא ‎ מביכה ‎ להחריד ‎ -  הכרה‎ 
בשואה ‎ הארמנית ‎ תפגע ‎ ביחסי ‎ ישראל-תורכיה, ‎ שמצדה‎ 
מפעילה ‎ מזה ‎ שנים ‎ לובי ‎ בינלאומי ‎ נמרץ ‎ לאי-הכרה ‎ במעשיה‎ 
כרצח-עם. ‎ כדי ‎ להתמודד ‎ עם ‎ חבית־הנפץ ‎ המוסרית‎ 
והדיפלומטית ‎ הזאת, ‎ ועל-מנת ‎ להסביר ‎ את ‎ היעלמותם ‎ של‎ 
יותר ‎ ממיליון ‎ ארמנים ‎ בין ‎ השנים ‎ 1915  ל-1918, ‎ משתמשת‎ 
ישראל ‎ הרשמית ‎ במיטב ‎ מעשי ‎ הלוליינות ‎ הלשונית. ‎ טרגדיה,‎ 
טבח, ‎ פוגרום ‎ -  כן‎ ;  שואה, ‎ רצח-עם, ‎ ג׳נוסייד ‎ -  לא ‎ ולא.‎ 

והנה, ‎ לאחר ‎ שהושבעה ‎ בישראל ‎ ממשלה ‎ חדשה, ‎ ה-32‎ 
במספר, ‎ לכאורה, ‎ לא ‎ היינו ‎ צריכים ‎ לצפות ‎ ממנה ‎ לשינוי‎ 
בשאלת ‎ ההכרה ‎ בשואה ‎ הארמנית. ‎ אלא ‎ שההידרדרות ‎ ביחסי‎ 
ישראל-תורכיה, ‎ שהגיעה ‎ לשיא ‎ בחודשים ‎ האחרונים, ‎ עשויה‎ 
לפתוח ‎ בפני ‎ הממשלה ‎ חלון ‎ הזדמנויות ‎ מעוות ‎ במיוחד‎ 
לשנות ‎ את ‎ מדיניותה ‎ בעניין. ‎ לא ‎ מן ‎ הנמנע ‎ שיהיו ‎ בין ‎ חברי‎ 
הממשלה ‎ כאלה, ‎ שידרשו ‎ "להעניש" ‎ את ‎ ראש ‎ ממשלת‎ 
תורכיה, ‎ רג׳פ ‎ טאיפ ‎ ארדואן, ‎ על ‎ שהעז ‎ לגנות ‎ את ‎ יציאתה ‎ של‎ 
ישראל ‎ למבצע ‎ "עופרת ‎ יצוקה". ‎ אחרי ‎ שפגענו ‎ להם ‎ היכן‎ 
שכואב ‎ באמת, ‎ ובחרנו ‎ במעשה-גיבורים ‎ לוותר ‎ על ‎ תענוגות‎ 
ה״הכול ‎ כלול" ‎ בקלאבים ‎ של ‎ אנטאליה, ‎ הכרה ‎ בשואה‎ 
הארמנית ‎ עלולה ‎ להתפרש ‎ על־ידינו ‎ כקלף ‎ מדיני ‎ לגיטימי‎ 
לקראת ‎ הסלמה ‎ נוספת ‎ ביחסים ‎ עם ‎ תורכיה. ‎ חכה, ‎ חכה, ‎ מר‎ 
ארדואן, ‎ עוד ‎ פיפס ‎ אחד ‎ שלך ‎ נגד ‎ ישראל, ‎ ושר ‎ החוץ ‎ שלנו‎ 
יפשפש ‎ בספרי ‎ ההיסטוריה ‎ ויגלה ‎ לתדהמתו, ‎ שה״טרגדיה",‎ 
ה״טבח" ‎ או ‎ ה״פוגרום" ‎ שנעשה ‎ בארמנים ‎ אינו ‎ אלא ‎ רצח-עם‎ 
כשר ‎ למהדרין.‎ 

כאשר ‎ ההסלמה ‎ ביחסי ‎ ישראל-תורכיה ‎ תבוא ‎ -  והיא ‎ תבוא‎ 
-  מי ‎ יהיה ‎ חבר-הממשלה ‎ הראשון ‎ שירים ‎ את ‎ הכפפה ‎ הבזויה‎ 
הזאת? ‎ שר ‎ החוץ? ‎ השר ‎ לפיתוח ‎ אזורי? ‎ או ‎ אולי ‎ השר ‎ לענייני‎ 
איומים ‎ עות׳מאניים, ‎ בהנחה ‎ שיצוץ ‎ אחד ‎ כזה? ‎ ומה ‎ יגבר ‎ על‎ 
מה? ‎ השאיפה ‎ המטופשת ‎ להכניס ‎ לטורקיה ‎ מתחת ‎ לחגורה,‎ 
או ‎ ההתחפרות ‎ המטופשת ‎ לא ‎ פחות ‎ בעמדה, ‎ לפיה ‎ רק ‎ יהודים‎ 
רשאים ‎ להיחשב ‎ כקורבנות ‎ של ‎ ג׳נוסייד? ‎ דבר ‎ אחד ‎ בטוח;‎ 
אם ‎ הכרה ‎ ישראלית ‎ בשואה ‎ הארמנית ‎ תתממש, ‎ חלילה, ‎ כאקט‎ 
דווקאי ‎ של ‎ ענישה ‎ דיפלומטית, ‎ יהיה ‎ זה ‎ אות ‎ קלון ‎ מביש‎ 
ומבייש ‎ מאין ‎ כמותו. ‎ החשש ‎ לעיוות ‎ הנורא ‎ הזה ‎ לא ‎ מותיר‎ 
לנו ‎ ברירה, ‎ אלא ‎ להסיק ‎ מסקנה ‎ מעוותת ‎ לא ‎ פחות: ‎ אסור‎ 


לישראל ‎ להכיר ‎ בשואה ‎ הארמנית. ‎ לא ‎ עכשיו. ‎ לא ‎ בדרכי‎ 
המדינאות ‎ הבינלאומית.‎ 

את ‎ ההכרה ‎ בטרגדיה ‎ הארמנית ‎ כג׳נוסייד ‎ יש ‎ להפקיע‎ 
ממשרד ‎ החוץ ‎ ולהניח ‎ על ‎ שולחנו ‎ של ‎ משרד ‎ החינוך,‎ 
בראשותו ‎ של ‎ השר ‎ גדעון ‎ סער. ‎ הגיע ‎ הזמן ‎ לעשות ‎ את ‎ שהיה‎ 
צריך ‎ לעשות ‎ מזמן: ‎ להכניס ‎ לתוכנית ‎ הלימודים ‎ את ‎ הסיפור‎ 
במלואו. ‎ שר ‎ החינוך ‎ היחיד ‎ שראוי ‎ לציון ‎ בנושא ‎ הזה ‎ היה ‎ יוסי‎ 
שריד, ‎ שברצותו ‎ לשלב ‎ את ‎ השואה ‎ הארמנית ‎ בתוכנית‎ 
הלימודים, ‎ נתקל ‎ בלאו ‎ רבתי ‎ מצד ‎ ראש-הממשלה ‎ ונשיא‎ 
המדינה, ‎ ובעצם ‎ מצד ‎ כל ‎ גוף ‎ ממלכתי ‎ אחר. ‎ שרי ‎ חינוך‎ 
אחרים ‎ בעבר ‎ אפילו ‎ לא ‎ שקלו ‎ את ‎ העניין. ‎ בוודאי ‎ שלא ‎ לימור‎ 
לבנת ‎ -  אותה ‎ לבנת ‎ שמפאת ‎ רגישותה ‎ לפשעי-העבר ‎ החרימה‎ 
בהפגנתיות ‎ את ‎ נאומה ‎ של ‎ קנצלרית ‎ גרמניה, ‎ אנגלה ‎ מרקל,‎ 
במליאת ‎ הכנסת ‎ בשנה ‎ שעברה.‎ 

כמו ‎ לימור ‎ לבנת, ‎ גם ‎ גדעון ‎ סער ‎ הוא ‎ בוגר ‎ בית־המדרש ‎ של‎ 
מצודת ‎ זאב ‎ -  על ‎ שלל ‎ קלקוליו ‎ וסילופיו. ‎ אלא ‎ שישנה‎ 
תחושה ‎ -  בלתי ‎ מבוססת ‎ בעליל ‎ -  שסער ‎ קורץ ‎ מחומר ‎ אחר,‎ 
מחומר ‎ שעשוי ‎ לשים ‎ קץ ‎ לחרפת ‎ ההתעלמות ‎ של ‎ מערכת‎ 
החינוך ‎ מהשואה ‎ הארמנית. ‎ ישנה ‎ תחושה ‎ -  גם ‎ היא ‎ בלתי‎ 
מבוססת ‎ בעליל ‎ -  שאם ‎ רק ‎ ירצה, ‎ יוכל ‎ לעשות ‎ את ‎ הדבר‎ 
הנכון, ‎ ואז ‎ ידעו ‎ תלמידי ‎ ישראל ‎ איך ‎ אומרים ‎ "העיירה‎ 
בוערת" ‎ גם ‎ בארמנית.‎ 


המפלגה ‎ הקומוניסטית ‎ הישראלית‎ 

ביום ‎ ר, ‎ 22  במאי, ‎ בשעה ‎ 16.00 
באולם ‎ אחווה, ‎ שד׳ ‎ בן־גוריון ‎ 39, ‎ חיפה‎ 

המושב ‎ ה־8 ‎ של ‎ הוועד ‎ המרכזי‎ 

על ‎ סדר ‎ היום:‎ 

1. ‎ תפקידי ‎ מק״י ‎ מול ‎ המשבר ‎ הכלכלי ‎ ותקציב‎ 
המדינה‎ 

2. ‎ הערות ‎ פוליטיות‎ 

3. ‎ דו״חות ‎ מהלשכה ‎ הפוליטית ‎ ומהמזכירות‎ 


חד״ש‎ 

החזית ‎ הדמוקרטית ‎ לשלום ‎ ולשוויון‎ 

המזכירות ‎ הארצית‎ 

בשבת, ‎ 23  במאי, ‎ בשעה ‎ 10.00, ‎ במשרדים ‎ בחיפה‎ 

דיון ‎ לסיכום ‎ כולל ‎ של ‎ הבחירות ‎ לכנסת‎ 

בשבת, ‎ 30  במאי, ‎ בשעה ‎ 10.00, ‎ במשרדים ‎ בחיפה‎ 

דיון ‎ על ‎ אסטרטגיית ‎ הפעולה ‎ של ‎ חד״ש‎ 

במאבקים ‎ נגד ‎ הכיבוש, ‎ נגד ‎ הגזירות ‎ הכלכליות‎ 
ולקידום ‎ ענייני ‎ האוכלוסייה ‎ הערבית‎ 


במאב?‎ 


המנחים ‎ הסכימו ‎ לגישוווממשיכיס ‎ בשביתה‎ 


נציגות ‎ העובדים ‎ השובתים ‎ באוניברסיטה ‎ הפתוחה ‎ הודיעה‎ 
בשבוע ‎ שעבר ‎ על ‎ הסכמתה ‎ לגישור ‎ בינה ‎ לבין ‎ ההנהלה ‎ בפני‎ 
פרופ׳ ‎ יצחק ‎ זמיר. ‎ במקביל ‎ לתהליך ‎ הגישור, ‎ ממשיכים‎ 
המנחים ‎ בשביתתם, ‎ שכבר ‎ נכנסה ‎ לשבוע ‎ החמישי.‎ 

נוכח ‎ ניסיונות ‎ של ‎ הנהלת ‎ האוניברסיטה ‎ הפתוחה ‎ להסית‎ 
את ‎ הסטודנטים ‎ והציבור ‎ נגד ‎ השובתים, ‎ הבהירו ‎ נציגי‎ 
המנחים, ‎ כי ‎ הצעות ‎ ההנהלה ‎ שהוגשו ‎ להם ‎ מרעות ‎ את ‎ תנאיי‎ 
העבודה ‎ עבור ‎ רבים ‎ מחברי ‎ סגל ‎ ההוראה, ‎ ולכן ‎ אינן ‎ קבילות.‎ 
במשא-ומתן ‎ עד ‎ כה ‎ התברר, ‎ כי ‎ ההנהלה ‎ אכן ‎ מסרבת ‎ להסדרת‎ 
יחסי ‎ העבודה ‎ במסגרת ‎ הסכם ‎ קיבוצי.‎ 

בשבוע ‎ שעבר ‎ שיגרו ‎ עשרות ‎ ארגונים ‎ פמיניסטיים, ‎ וביניהם‎ 
-  תנועת ‎ נשים ‎ דמוקרטיות ‎ בישראל ‎ (תנד״י), ‎ איתך־מעכי‎ 
ואחרים, ‎ מכתב ‎ לנשיאת ‎ האוניברסיטה ‎ הפתוחה, ‎ ובו ‎ היא‎ 
נקראה ‎ להתחייב ‎ לתנאי ‎ העסקה ‎ הוגנים ‎ לסגל ‎ ההוראה.‎ 

"קמפוס ‎ לכולנו"‎ 
נערכת ‎ לבחירות‎ 
באוניברסיטה‎ 
העברית‎ 

בתחילת ‎ חודש ‎ יוני ‎ יתקיימו‎ 
באוניברסיטה ‎ העברית‎ 

בירושלים ‎ בחירות ‎ לוועידה ‎ של ‎ אגודת ‎ הסטודנטים. ‎ הבחירות‎ 
נערכות ‎ בשיטה ‎ האזורית, ‎ כלומר, ‎ לפי ‎ חוגים.‎ 

לקראת ‎ הבחירות ‎ הוקמה ‎ באוניברסיטה ‎ העברית ‎ רשימת‎ 
שמאל ‎ יהודית-ערבית ‎ חברתית ‎ וסולידרית, ‎ הקוראת‎ 
לסטודנטים ‎ לתמוך ‎ בה ‎ למען ‎ קמפוס ‎ דמוקרטי ‎ יותר.‎ 

"קמפוס ‎ לכולנו" ‎ היא ‎ תנועה ‎ הצומחת ‎ מלמטה, ‎ ואשר‎ 
פתוחה ‎ בפני ‎ סטודנטיות ‎ וסטודנטים ‎ המחפשים ‎ לעצור ‎ את‎ 
הימין. ‎ סטודנטים ‎ המעוניינים ‎ להצטרף, ‎ להשתתף ‎ בפגישות,‎ 
וכן ‎ המעוניינים ‎ להתמודד ‎ מטעם ‎ "קמפוס ‎ לכולנו" ‎ באחד‎ 
החוגים ‎ -  יפנו ‎ אל:1ו1ס311.0ת1§@84311טקת031‎ 

מפעל ‎ לגין ‎ של ‎ קיבוץ ‎ יגור ‎ הושבת,‎ 
במקום ‎ לדון ‎ באיום ‎ הפיטורים‎ 

כ-130 ‎ עובדי ‎ משמרת ‎ הבוקר, ‎ שהגיעו ‎ ב-12.5 ‎ לעבודה‎ 
בשני ‎ מפעלים ‎ ליצור ‎ אריזות ‎ של ‎ קיבוץ ‎ יגור, ‎ נשלחו ‎ לבתיהם‎ 
על ‎ ידי ‎ ההנהלה, ‎ שהודיעה ‎ על ‎ "השבתת ‎ מגן". ‎ ההשבתה‎ 
הוכרזה ‎ לאחר ‎ שהעובדים, ‎ במחאה ‎ על ‎ פיטורי ‎ 30  עובדים‎ 
קבועים, ‎ הכריזו ‎ הבוקר ‎ על ‎ עיצומים ‎ בשני ‎ המפעלים ‎ ־  "לגין"‎ 
המייצר ‎ אריזות ‎ פח ‎ לתעשיית ‎ המזון, ‎ ו״טובופלסט" ‎ המייצר‎ 
שפופרות. ‎ אך ‎ העובדים ‎ לא ‎ עזבו ‎ את ‎ המפעלים, ‎ אלא ‎ קיימו‎ 
אסיפות ‎ הסברה ‎ סמוך ‎ לקווי ‎ הייצור. ‎ העובדים ‎ וההסתדרות‎ 
נערכים ‎ למאבק ‎ נגד ‎ הפיטורים ‎ ונגד ‎ דרישת ‎ ההנהלה ‎ להרע‎ 
בצורה ‎ משמעותית ‎ את ‎ תנאיי ‎ השכר ‎ והזכויות ‎ הסוציאליות‎ . 


הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ב׳, ‎ 25  במאי, ‎ בשעה ‎ 20.00 

העולם ‎ של ‎ שלשום: ‎ מה ‎ אפשר ‎ לעשות?‎ 

רב-שיח ‎ בהשתתפות: ‎ נועם ‎ ■ורן, ‎ אריאלה ‎ אזולאי,‎ 
תמר ‎ גוזינסקי ‎ ויהושע ‎ סימון‎ 

בשבת, ‎ 23  במאי‎ 

רטרוספקטיבה ‎ לבימא׳ ‎ התיעודי‎ 
אבי ‎ מוגרבי‎ 

1 7.30  -  סרטו‎ "יום ‎ הולדת ‎ שמח, ‎ מר ‎ מוגרב,",‎ 
1 8.45  -  סרטו‎ "נקם ‎ אחת ‎ משתי ‎ עיני",‎ 
20.30  -  רב-שיח ‎ בנושא ‎ קולנוע ‎ וכיבוש, ‎ ולאחריו ‎ - 
הקרנת ‎ סרטו ‎ החדש ‎ "232"‎ 


מכללת ‎ הגדה ‎ השמאלית‎ 

אחד ‎ העם ‎ 70, ‎ ת״א‎ 

פוליטיקה ‎ שמאלית ‎ במציאות ‎ ימנית‎ 

קורס ‎ בן ‎ שלושה ‎ מפגשים ‎ בימי ‎ ג' ‎ בשעה ‎ 20.00,‎ 
בהנחייתו ‎ של ‎ ד״ר ‎ דב ‎ חנין‎ 
מועדי ‎ המפגשים ‎ הבאים: ‎ 26.5, ‎ 2.6.‎ 

עלות ‎ מפגש ‎ אחד ‎ -  25  שקלים. ‎ להרשמה‎ : 2501662-054 


חוג ‎ אחווה ‎ -  חיפה‎ 

שד׳ ‎ בן־גוריון ‎ 39 
ביום ‎ ה׳, ‎ 21  במאי, ‎ בשעה ‎ 19.30,‎ 

מלחמת ‎ עזה ‎ והבחירות ‎ לכנסת ‎ -  היבטים‎ 
אקטואליים ‎ ופרספקטיבה ‎ היסטורית‎ 

המרצה‎ :  פרופ׳ ‎ משה ‎ צוקרמן, ‎ אוניברסיטת ‎ ת״א‎ 

ביום ‎ ד׳, ‎ 27  במאי, ‎ בשעה ‎ 19.30 

חופש ‎ ביטוי ‎ לגיטימי, ‎ או ‎ "הסתה ‎ להשתמטות"?‎ 
בעקבות ‎ מעצר ‎ וחקירה ‎ של ‎ פעילי ‎ פרופיל ‎ חדש‎ 
בהשתתפות ‎ רלה ‎ מזלי ‎ ובלהה ‎ גולן‎ 
המנחה: ‎ עדנה ‎ זרצקי‎ 

חד״ש ‎ ירושלים‎ 

ביום ‎ ד׳, ‎ 27  במאי, ‎ בשעה ‎ ???‎ 

באולם ‎ ״בת ‎ שלום״, ‎ קינג ‎ ג׳ורג׳ ‎ 14,‎ 

מלחמה ‎ באירן? ‎ עמדת ‎ השמאל‎ 
דיון ‎ בהשתתפות ‎ עיסאם ‎ מחול‎ 

